CELEX: 22019D1402
Language: hu
Date: 2019-07-10 00:00:00
Title: Az EGT Vegyes Bizottság 190/2019 határozata (2019. július 10.) az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításáról [2019/1402]

12.9.2019   
               
               
                  HU
               
               
                  Az Európai Unió Hivatalos Lapja
               
               
                  L 235/9
               
            
         AZ EGT VEGYES BIZOTTSÁG 190/2019 HATÁROZATA
         (2019. július 10.)
         az EGT-megállapodás IX. mellékletének (Pénzügyi szolgáltatások) és XIX. mellékletének (Fogyasztóvédelem) módosításáról [2019/1402]
         AZ EGT VEGYES BIZOTTSÁG,
         tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
         mivel:
         
                     (1)
                  
                  
                     A pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről, valamint a 2008/48/EK és a 2014/17/EU irányelv, továbbá az 596/2014/EU rendelet módosításáról szóló, 2016. június 8-i (EU) 2016/1011 európai parlamenti és tanácsi rendeletet (1) bele kell foglalni az EGT-megállapodásba.
                  
               
                     (2)
                  
                  
                     Az EGT-megállapodás IX. és XIX. mellékletét ezért ennek megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Az EGT-megállapodás IX. melléklete a következőképpen módosul:
            A 31k. pont ((EU) 2015/751 európai parlamenti és tanácsi rendelet) után a szöveg a következő ponttal egészül ki:
            
               
                           „31l.
                        
                        
                           
                              32016 R 1011: az Európai Parlament és a Tanács (EU) 2016/1011 rendelete (2016. június 8.) a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről és a 2008/48/EK és a 2014/17/EU irányelv, továbbá az 596/2014/EU rendelet módosításáról (HL L 171., 2016.6.29., 1. o.).
                           A rendelet rendelkezéseit e megállapodás alkalmazásában a következő kiigazításokkal kell értelmezni:
                           
                                       a)
                                    
                                    
                                       A megállapodás 1. jegyzőkönyvének rendelkezései ellenére és e megállapodás eltérő rendelkezése hiányában a »tagállam(ok)« és a »hatáskörrel rendelkező hatóságok« kifejezések úgy értendők, hogy a rendeletben szereplő jelentésük mellett az EFTA-államokat és azok hatáskörrel rendelkező hatóságait is magukban foglalják.
                                    
                                 
                                       b)
                                    
                                    
                                       A 46. cikk (4) bekezdésének második albekezdésében, a 46. cikk (10) bekezdésének harmadik albekezdésében és a 46. cikk (11) bekezdésének első albekezdésében a szöveg az »ESMA« szó után »vagy adott esetben az EFTA Felügyeleti Hatóság« szövegrésszel egészül ki.
                                    
                                 
                                       c)
                                    
                                    
                                       A 46. cikk (10) bekezdésében az »uniós jognak« szövegrész helyébe az »EGT-megállapodás rendelkezéseinek« szövegrész lép.
                                    
                                 
                                       d)
                                    
                                    
                                       A 47. cikk (1) bekezdésében az EFTA-államok tekintetében a szöveg az »ESMA-val« szó után az »és az EFTA Felügyeleti Hatósággal« szövegrésszel egészül ki.
                                    
                                 
                                       e)
                                    
                                    
                                       A 48. cikk (3) bekezdésében az »uniós vagy nemzeti jogszabályban« szövegrész helyébe az »EGT-megállapodásban« szövegrész lép.”
                                    
                                 
                     
         
         
            2. cikk
            Az EGT-megállapodás XIX. mellékletének 7h. pontja (2008/48/EK európai parlamenti és tanácsi irányelv) a következő franciabekezdéssel egészül ki:
            
                        „—
                     
                     
                        
                           32016 R 1011: az Európai Parlament és a Tanács (EU) 2016/1011 rendelete (2016. június 8.) (HL L 171., 2016.6.29., 1. o.).”.
                     
                  
         
            3. cikk
            Az (EU) 2016/1011 rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
         
         
            4. cikk
            Ez a határozat 2019. július 11-én vagy az azt követő napon lép hatályba, amikor az EGT-megállapodás (*1) 103. cikkének (1) bekezdésében előírt utolsó bejelentést megtették, attól függően, hogy melyik a későbbi időpont.
         
         
            5. cikk
            Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
         
         
            Kelt Brüsszelben, 2019. július 10-én.
            
               
                  az EGT Vegyes Bizottság részéről
               
               
                  az elnök
               
               Gunnar PÁLSSON
            
         
         
            (1)  HL L 171., 2016.6.29., 1. o.
         
         
            (*1)  Alkotmányos követelmények fennállását jelezték.